smcproject/ml-wiki-sentences huggingface dataset:
പനമ്പിള്ളിയുടെ ഇടപെടൽ മൂലം ഭാഷാദ്ധ്യാപകർക്ക് നേരെ കരുതപ്പെട്ടിരുന്ന ഭൃഷ്ട് നീക്കം ചെയ്യുകയും ഭാഷാദ്ധ്യാപകരുടെ ശമ്പളം മറ്റു അദ്ധ്യപകരുടെതിനു തുല്യമാക്കി ഏകീകരിക്കുകയും ചെയ്തു.
1946 ജൂലൈ 26 ൻ ഗോവിന്ദമേനോന്റെ പ്രേരണ നിമിത്തം മഹാരാജാവ്‌ ഇന്ത്യൻ യൂണിയനിൽ ചേരാൻ സന്നദ്ധത പ്രകടിപ്പിച്ചു.
ഇതിനെ തുടർന്ന് ഭരണഘടനാ നിർമ്മാണ സമിതിയിലേക്ക്‌ പ്രതിനിധിയായി പനമ്പിള്ളിയെ തിറഞ്ഞെടുത്തു.
ഭരണഘടനാ നിർമ്മാണ സഭയിൽ പനമ്പിള്ളി നടത്തിയ കന്നി പ്രസംഗം അംഗങ്ങളെയെല്ലാം വിസ്മയഭരിതരാക്കി.
നെഹ്രു ഈ പ്രസംഗത്തെ പറ്റി പലതവണ പരാമർശം നടത്തി.
പിന്നീട്‌ കേന്ദ്ര ഭരണം സംബന്ധിച്ച വ്യവസ്ഥകളെ കുറിച്ച്‌ പഠിച്ച്‌ ശുപാർശ നൽകാനുള്ള കമ്മിറ്റിയിലും പനമ്പിള്ളി അംഗമായി.
ഈ കമ്മിറ്റിയുടെ അദ്ധ്യക്ഷൻ നെഹ്രു ആയിരുന്നു.
1947ൽ അദ്ദേഹത്തിന്‌ തൊഴിൽ വകുപ്പിന്റെ അധിക ചുമതല കൂടി വഹിക്കേണ്ടതായി വന്നു.
ഇക്കാലത്താണ്‌ അദ്ദേഹം മിനിമം വേജസ് ബിൽ അവതരിപ്പിച്ചത്.
എല്ലാ തൊഴിലാളികൾക്കും ലഭിക്കേണ്ടതായം കുറഞ്ഞ കൂലി പുതുക്കി നിശ്ചയിക്കപ്പെട്ടു.
തോട്ടം തൊഴിലാളികളുടെ ബോണസ് അദ്ദേഹം ഉയർത്തി.
അവകാശങ്ങൽ ക്രമപ്പെടുത്തി.
1948 മന്ത്രിസഭയിലെ മന്ത്രിമാർ- ഇടത്ത് നിന്ന്.
പനമ്പിള്ളി, സഹോദരൻ കെ. അയ്യപ്പൻ , ഇക്കണ്ട വാര്യർ സി.എ. ഔസേപ്പ്
1948 ൽ കൊച്ചി നിയമസഭയിലേക്ക്‌ തിരഞ്ഞെടുപ്പ്‌ നടന്നു.
കൊച്ചി രാജ്യ പ്രജാമണ്ഡലം ഇതിനുള്ളിൽ കോൺഗ്രസ്സിൽ ലയിച്ചിരുന്നു.
ഇക്കണ്ടവാര്യർ പ്രധാനമന്ത്രിയായി കൊച്ചിയിൽ ആധ്യ കോൺഗ്രസ്‌ മന്ത്രിസഭ നിലവിൽ വന്നു.
സഭയിൽ പനമ്പിള്ളിയും അംഗമായി.
1949 ജൂലൈ 1 ന്‌ തിരു-കൊച്ചി സംസ്ഥാനം നിലവിൽവന്നു.
ടി.കെ. നാരായണപിള്ള യായിരുന്നു മുഖ്യമന്ത്രി.
ഈ മന്ത്രിസഭയിലും അദ്ദേഹം അംഗമായി.
1952 ൽ തിരഞ്ഞെടുപ്പ്‌ നടന്നപ്പോൾ എ. ജെ. ജോൺ നേതൃത്വം നൽകിയ മന്ത്രിസഭ നിലവിൽ വന്നു.
ഈ മന്ത്രി സഭയിലും അദ്ദേഹം മന്ത്രിയായി.
1954ൽ തിരു-കൊച്ചിയിലെ തിരഞ്ഞെടുപ്പൊൽ അദ്ദേഹം കോൺഗ്രസ്‌ പാർട്ടി നേതാവായി തിരഞ്ഞെടുക്കപ്പെട്ടു.
കോൺഗ്രസ്‌ പിന്തുണയോടെ പി.എസ്‌.
പി. (പ്രജാ സോഷ്യലിസ്റ്റ്‌ പാർട്ടി) നേതാവായ പട്ടം താണുപിള്ള യാണ്‌ മുഖ്യമന്ത്രിയായത്‌.
ഒരു വർഷത്തിനകം ഈ മന്ത്രിസഭ തകർന്നപ്പോൽ പനമ്പിള്ളിയുടെ നേതൃത്വത്തിൽ പുതിയ മന്ത്രിസഭ നിലവിൽ വന്നു.
കോൺഗ്രസിൽ ഭിന്നിപ്പുണ്ടായപ്പോൾ ഈ മന്ത്രിസഭയും നിലം പൊത്തി.
മന്ത്രിസഭകൾ
പിന്നീട്‌ ഐക്യകേരളം നിലവിൽ വന്നശേഷം 1957 ൽ നടന്ന തിർഞ്ഞെടുപ്പിൽ ചാലക്കുടി യിൽ നിന്ന് മത്സരിച്ച പനമ്പിള്ളി ആദ്യമായി പരാജയത്തിന്റെ കയ്പു നീർ കുടിച്ചു.
1961 മൂന്നാം ധനകാര്യ കമ്മീഷൻ അംഗമായി.
1962 ൽ ലോലസഭാ തിരഞ്ഞെടുപ്പിൽ മത്സരിച്ച്‌ ജയിച്ചു.
1966ൽ അദ്ദേഹം കേന്ദ്ര ഭക്ഷ്യ വകുപ്പ്‌ സഹമന്ത്രിയായി
1967 ൽ വീണ്ടും ലോകസഭയിലേക്ക്‌ തിർഞ്ഞെടുക്കപ്പെടുകയും നിയമ-സാമൂഹിക ക്ഷേമ വകുപ്പിന്റെ മന്ത്രിയാവുകയും ചെയ്തു.
കേരളത്തിൽ നിന്ന് തിരഞ്ഞെടുക്കപ്പെട്ട ആദ്യ കേന്ദ്ര മന്ത്രിയായിരുന്നു അദ്ദേഹം.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1967* മുകുന്ദപുരം ലോകസഭാമണ്ഡലം പനമ്പിള്ളി ഗോവിന്ദമേനോൻ കോൺഗ്രസ് (ഐ.) സി.ജി. ജനാർദനൻ സ്വതന്ത്ര സ്ഥാനാർത്ഥി 1962 മുകുന്ദപുരം ലോകസഭാമണ്ഡലം പനമ്പിള്ളി ഗോവിന്ദമേനോൻ കോൺഗ്രസ് (ഐ.) ടി.സി. നാരായണൻകുട്ടി സി.പി.ഐ. 1957 മുകുന്ദപുരം ലോകസഭാമണ്ഡലം പനമ്പിള്ളി ഗോവിന്ദമേനോൻ കോൺഗ്രസ് (ഐ.) സി.ജി. ജനാർദനൻ പി.എസ്.പി. 1970-ൽ മരണപ്പെടുന്നത് വരെ എം.പി.യായിരുന്നു.
1962 ല് നടന്ന പാർലമെൻറ് തിരനഞഞെടുപ്പിൽ മുകുന്ദപുരം ലോക് സഭാമണ്ഡലത്തിൽ നിന്ന് കമ്യൂണിസ്റ്റ് പാർട്ടിയിലെ ടി.സി.നാരായണൻ‍കുട്ടി യെ പരാജയപ്പെടുത്തി ലോക്‌സഭയിലേക്ക് തിരഞെടുക്കപ്പെട്ടു.
1957 ലെ തിരഞ്ഞെടുപീൽ പര്അജയപ്പെടുത്തിയ സി.ജി. ജനാർദ്ദനനെ കൊണ്ട് നാമനിർദ്ദേശ പത്രികയിൽ പിന്താങ്ങി ഒപ്പിടുവിക്കാൻ പോലും പനമ്പിള്ളിക്കായിരുനനനു.
ലോകസഭാ അംഗമയിരുനനന കാലയളവിൽ വ്യ്വസായസ്ഥാപനങ്ങളുടെ പാർലമെൻററി കമ്മറ്റിയുടെ അദ്ധ്യക്ഷനായി പനമ്പിള്ളി നിയമിതനായി.
ചാലക്കുടിയിൽ
ചാലക്കുടി പാലം യാഥാർത്ഥ്യമാകാൻ പനമ്പിള്ളി ചെയ്ത് വിദ്യ നിരവധി നാട്ടുകാർ അനുസ്മരിക്കുന്നുണ്ട്.
1966-ൽ തൃശ്ശൂർ പൂരം പ്രദർശനം ഉദ്ഘാടനം ചെയ്യാൻ തന്നെ ക്ഷണിച്ച സംഘാടകരോട് പകരമായി കേന്ദ്ര ജലസേചന വകുപ്പ് മന്ത്രിയായ റാവുവിനെ കൊണ്ട് ഉദ്ഘാടനം നിർവഹിപ്പിക്കാൻ ഏർപ്പാട് ചെയ്യുകയും ചാലക്കുടി വഴി വിമാനത്താവളത്തിലേക്ക് വരേണ്ട മന്ത്രിയെ തീവണ്ടി പാതയിലൂടെ പോയിരുന്ന പഴയ വഴിയിലൂടെ വിടുവാൻ പറയുകയും ചെയ്തു.
മന്ത്രി വരേണ്ട സമയം തീവണ്ടി പോവുകയും, അതിനാൽ ഗതാഗത കുരുക്കിൽ പെട്ട് വളരെയധികം സമയം പാഴാക്കേണ്ടി വന്ന കേന്ദ്രമന്ത്രി റാവുവിന്‌ പാലത്തിന്റെ ആവശ്യകത സ്വയം ബോധ്യമാവുകയും പിന്നീട് പാലം പണിയാനാവശ്യമായ അനുമതി നൽകുകയും ചെയ്തു.
നിയമവകുപ്പിലെ സംഭാവനകൾ ബാങ്ക്‌ ദേശ സാത്‌കരണ ബില്ല് പ്രീവി പേർസ്‌ ബഹിഷ്കരണ ബില്ല് വിമർശനങ്ങൾ അഞ്ചരലക്ഷക്കേസ്
1946 ൽ കൊച്ചിയിലെ ഭക്ഷ്യവകുപ്പിന്റെ ചുമതലയുള്ള മന്ത്രിയായിരിക്കുന്ന കാലത്ത് വെളിച്ചെണ്ണയുടെ വില കുതിച്ചു കയറി.
വിലയിൽ നിയന്ത്രണമേർപ്പെടുത്താൻ കേന്ദ്രസർക്കാർ നിർബന്ധിതരായി.
എന്നാൽ ഇത് കേര കർഷകരെ പ്രതികൂലമായി ബാധിക്കുമെന്ന് കണ്ട് പനമ്പിള്ളി കേന്ദ്രത്തിൽ സമ്മർദ്ദം ചെലുത്തി വിലക്ക് നീക്കി.
ഇത് വില വീണ്ടും ഉയരാൻ കാരണമാക്കി.
കേന്ദ്രമന്ത്രിയായിത്തുടരവേ പനമ്പിള്ളിയ്ക്ക് ഒരുപാട് ആരോഗ്യപ്രശ്നങ്ങളുണ്ടായി.
അവ അദ്ദേഹത്തിന്റെ പ്രവർത്തനത്തെ പ്രതികൂലമായി ബാധിച്ചു.
തുടർന്ന് 1970 ഫെബ്രുവരി 18ന് അദ്ദേഹം മന്ത്രിസ്ഥാനം രാജിവച്ചു.
അ വർഷം മേയ്‌ 23ന് 64ആം വയസ്സിൽ അദ്ദേഹം അന്തരിച്ചു.
സ്മാരകങ്ങൾ ചാലക്കുടിയിൽ ഉണ്ടായിരുന്ന പനമ്പിള്ളി ഗോവിന്ദമേനോന്റെ പൂർണ്ണകായ പ്രതിമ എറണാകുളത്ത് ഒരു ജനനിബിഡമായ ഒരു പ്രദേശത്തിന്‌ പനമ്പിള്ളി നഗർ എന്ന പേരാണ്‌ നൽകിയിരിക്കുന്നത്.
ചാലക്കുടിയിൽ പനമ്പിള്ളി സ്മാരക കലാലയം സ്ഥിതി ചെയ്യുന്നു.
അവലംബം പനമ്പിള്ളി ഗോവിന്ദമേനോൻ-ചരിത്രവഴിയിലെ ദീപശിഖ - എന്ന ഗ്രന്ഥം; എൽ.വി. ഹരികുമാർ.
സാംസ്കാരിക പ്രസിദ്ധിക്കരണ വകുപ്പ്, കേരള സർക്കാർ 2004 അവലംബം ↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | origmonth= ignored ( help ) ↑ {{ cite web }} : Cite has empty unknown parameters: | month= and | coauthors= ( help ) CS1 maint: unrecognized language ( link ) ↑ ↑ http://www.keralaassembly.org കുറിപ്പുകൾ " സെൻറ്.
തോമസ് കോളേജിലെ ഇംഗ്ലീഷ് പ്രൊഫസ്സർ പി.രാമനാഥൻ പനമ്പിള്ളിയെക്കുറിച്ച്: “മലയാളത്തിലാകട്ടെ, ഇംഗ്ലീഷിലാകട്ടെ, നല്ല പ്രസംഗം കേൾക്കണമെങ്കിൽ ഗോവിന്ദമേനോനെ വരുത്തണം” യുക്തി വാദം അദ്ദേഹത്തെ സംബന്ധിച്ചിടത്തോളം സമൂഹത്തിലെ അനീതികൾക്കും അസമത്വങ്ങൾക്കും എതിരേയുള്ള പോരാട്ടവും അന്ധവിശ്വാസങ്ങൾക്കെതിരെയുള്ള ബോധവത്കരണവും ആയിരുന്നിരിക്കണം എന്നാണ്‌ എൽ.വി. ഹരികുമാർ കരുതുന്നത്.
ജസ്റ്റീസ് കെ. നാരായണക്കുറുപ്പ് അദ്ദേഹത്തിന്റെ ജൂനിയറായിരുന്നു.
അദ്ദേഹത്തിന്റെ ഓർമ്മകളിൽ കേസുകൾ പഠിക്കുന്നതിനും അത് കോടതിയിൽ ശക്തിയായി വാദിക്കുന്നതിനും എതിർകക്ഷിയുടെ ബലഹീനതകൾമനസ്സിലാക്കി വിധി എപ്പോഴും അനുകൂലമാക്കാനും അദ്ദേഹത്തിന്‌ അപാരമായ കഴിവ് ഉണ്ടായിരുന്നു.
പനമ്പിള്ളിയെ കൂടാതെ പി.മാണി , ജി.എസ്. ധാരാസിങ്ങ് , പി.ടി. ജേക്കബ് , എം.ഐ. പോൾ , സി.എസ്. പണിക്കർ , പുഴങ്കര ശങ്കരമേനോൻ , എം.കെ രാജ , പുതൂർ അച്യുതമേനോൻ , പി. കുമാരനെഴുത്തച്ഛൻ , വി.ആർ. കൃഷ്ണനെഴുത്തച്ഛൻ , എന്നിവരാണ്‌ അന്ന് നിയമസഭയിലേക്ക് ജയിച്ച പ്രജാമണ്ഡലം നേതാക്കൾ.
പ്രജാമണ്ഡലത്തിന്‌ സോഷ്യലിസ്റ്റ്-കമ്യൂണിസ്റ്റ് സ്വാധീനമുള്ളതുകൊണ്ട് മതവിശ്വാസികൾ ആ സംഘടനയുമായി അടുക്കരുത് എന്ന് ചിറയത്തിന്റെ പക്ഷക്കാർ പ്രചരണം നടത്തിയതിനു മറുപടിയായി പനമ്പിള്ളി നടത്തിയ പ്രസംഗമാണ്‌ കേസിനാസ്പദം.
അത് ഇപ്രകാരമായിരുന്നു.
" മതം അപകടത്തിലെന്ന മുദ്രാവാക്യം മുഴക്കി, നിയമസഭയിൽ കടന്നുകൂടി ഉദ്യോഗസ്ഥ ദുഷ്പ്രഭുത്വപശുക്കളുടെ പിന്നാലെ പായുന്ന പടുകൂറ്റന്മാരെയോ അതോ അച്ചടക്കത്തോടും അനുസരണയോടും കൂടിയ , മൂക്കുകയറും കടിഞ്ഞാണും നിങ്ങളുടെ കൈയ്യിലുള്ള, കാളകളെയാണോ നിങ്ങൾക്കു വേണ്ടത്' - ഇതിൽ പടുകൂറ്റൻ എന്ന പ്രയോഗം നടത്തിയില്ല എന്ന് പനമ്പിള്ളി കോടതിയിൽ ബോധ്യപ്പെടുത്തുകയുണ്ടായി.
Panampilly Govinda Menon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജൂലൈ മുതൽ തുടരുന്നു.
എൽ.വി. ഹരികുമാർ രചിച്ച ഗ്രന്ഥമാണ് പനമ്പിള്ളി ഗോവിന്ദമേനോൻ (ചരിത്രവഴിയിലെ ദീപശിഖ) .
2005-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പനമരം ഇംഗ്ലീഷ് വിലാസം https://ml.wikipedia.org/wiki/Panamaram
വയനാട് ജില്ലയിലെ ഒരു ഗ്രാമമാണ് പനമരം (Panamaram) .
2001 ലെ സെൻസസ് പ്രകാരം പനമരത്ത് 11651 ആൾക്കാരാണ് ഉള്ളത്, അതിൽ 5891 പുരുഷന്മാരും 5760 സ്ത്രീകളുമാണ്.
പനമരം പുഴ
മാനന്തവാടി , ബാവലി, നൂൽപ്പുഴ എന്നിവയ്ക്കൊപ്പം കബനി നദിയുടെ ഒരു പോഷകനദിയായ പനമരം പുഴ ഈ ഗ്രാമത്തിലൂടെയാണ് ഒഴുകുന്നത്.
പനമരം നഗരത്തിൽ നിന്ന് 6 കിലോമീറ്റർ വടക്കുമാറിയാണ് കബനി ഉത്ഭവിക്കുന്നത്.
പൂക്കോട് തടാകത്തിന് സമീപമുള്ള പശ്ചിമഘട്ടത്തിൽ നിന്ന് ഉത്ഭവിച്ച് പനമരം നദിയിൽ സംഗമിക്കുന്നു.
പനമരം കോട്ട
ഇന്ത്യൻ സ്വാതന്ത്രസമരവുമായി വളരെയേറെ ബന്ധമുള്ള ഒരിടമാണ് പനമരം.
പഴശ്ശി രാജാവിന്റെ അനുയായികളായ തലക്കൽ ചന്തുവും എടച്ചേന കുങ്കൻ നായരും അവരുടെയൊപ്പം 175 വില്ലാളികളും 1802 ഒക്ടോബർ 11 ആം തിയതി ബ്രിട്ടീഷുകരുടെ ബോംബെ കാലാൾപ്പട നിയന്ത്രിച്ചിരുന്ന പനമരം കോട്ട പിടിച്ചെടുക്കുകയുണ്ടായി.
ആ ശ്രമത്തിൽ ക്യാപ്റ്റൻ ഡിക്കിൻസണും ലെഫ്റ്റനന്റ് മാക്‌സ്‌വെല്ലും 25 പട്ടാളക്കാരോടൊപ്പം കൊല്ലപ്പെടുകയുണ്ടായി.
തിരിച്ചടിച്ച ബ്രിട്ടീഷുകാർ നവംബർ 15 -ന് ചന്തുവിനെ പിടികൂടി വധിച്ചു.
പഴശ്ശിയുടെ ബ്രീട്ടീഷുകാരോടുള്ള യുദ്ധങ്ങളിൽ പ്രധാനമായ ഒന്നായിരുന്നു ഈ വിജയം.
പനമരത്തെ കൊക്കുകേന്ദ്രം പനമരത്തെത്തിയ കഷണ്ടിക്കൊക്കുകൾ
മലബാർ നാച്ചുറൽ ഹിസ്റ്ററി സൊസൈറ്റിയുടെ വാർഷിക പക്ഷിസർവ്വേ പ്രകാരം മലബാറിൽ എണ്ണത്തിലും ഇനത്തിലും മുട്ടയിട്ടുപെരുകാനുമെല്ലാം ഏറ്റവും കൂടുതൽ കൊക്കുകൾ എത്തിച്ചേരുന്നത് പനമരത്ത് ആണ്.
കബനിയിൽ ഒരു ഉയർന്ന മൺതിട്ടയിൽ കേവലം ഒരു ചതുരശ്ര കിലോമീറ്റർ മാത്രം വിസ്താരമുള്ള ഒരു പ്രദേശമാണ് ഈ കൊക്കുകൾ എത്തുന്ന ഇടം.
ഇവിടം സംരക്ഷിക്കാൻ സർക്കാർ ഉത്തരവ് നൽകിയിട്ടുണ്ട്.
വ്യാപകമായ മണൽഖനനവും മുളങ്കൂട്ടങ്ങളുടെ നാശവും ഈ കൊക്കുസങ്കേതത്തെ നാശത്തിന്റെ വക്കിൽ എത്തിച്ചിരിക്കുന്നു.
പല വിദേശപക്ഷികളും മുട്ടയിടുന കാലത്ത് ഇവിടെ എത്തിച്ചേരുന്നതായി നിരീക്ഷിച്ചിട്ടുണ്ട്.
62 വർഷത്തിനിടയിൽ ആദ്യമായാണ് കാലിമുണ്ടി കേരളത്തിൽ മുട്ടയിടുന്നത് 2010 -ൽ പനമരത്ത് നിരീക്ഷിച്ചത്.
ചിന്നമുണ്ടി , കുളക്കൊക്ക് , പാതിരാക്കൊക്ക് , ചെറുമുണ്ടി , ചായമുണ്ടി , കഷണ്ടിക്കൊക്ക് എന്നിവയെയെല്ലാം ഇവിടെ കണ്ടിട്ടുണ്ട്.
അമിതമായ രീതിയിൽ ഇഷ്ടികക്കളങ്ങൾ പ്രവർത്തിക്കുന്നതും പനമരം നേരിടുന്ന മറ്റൊരു പാരിസ്ഥിതിക ഭീഷണിയാണ്.
ബാങ്കുകൾ
കേരള ഗ്രാമീൺ ബാങ്കിന്റെ ഒരു ശാഖ ഇവിടെയുണ്ട്.
കൂടാതെ ഭാരതീയ സ്റ്റേറ്റ് ബാങ്കിന്റെ അഞ്ചുകുന്ന് ശാഖ പനമരത്താണ്.
സൗത്ത് ഇന്ത്യൻ ബാങ്ക് ശാഖ ഇപ്പോൾ ഇവിടെ ലഭ്യമാണ്.
അയൽ ഗ്രാമങ്ങൾ കായക്കുന്ന് ( Kayakkunn )നെല്ലിയമ്പം നടവയൽ അവലംബം
പനമരം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Panamaram_Gramapanchayat പനമരം അപരനാമം: പനമരം പനമരം 11°44′27″N 76°04′23″E ﻿ / ﻿ 11.74091°N 76.07303°E ﻿ / 11.74091; 76.07303 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല വയനാട് ഭരണസ്ഥാപനം(ങ്ങൾ) ' ' ' വിസ്തീർണ്ണം 80.9 ചതുരശ്ര കിലോമീറ്റർ ജനസംഖ്യ 11651(2001) ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 670721 +04935 സമയമേഖല UTC +5:30 പ്രധാന ആകർഷണങ്ങൾ കബനി നദി
വയനാട്‌ ജില്ലയിലെ മാനന്തവാടി താലൂക്കിൽ  പനമരം  ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ പനമരം .
ഗ്രാമപഞ്ചായത്തിന്റെ വിസ്തീർണം 80.9  ചതുരശ്രകിലോമീറ്ററാണ്‌.
അതിരുകൾ വടക്ക്: പുൽപ്പള്ളി, മാനന്തവാടി പഞ്ചായത്തുകൾ, റിസർവ് ഫോറസ്റ്, കിഴക്ക്: പൂതാടി പഞ്ചായത്ത്, തെക്ക്: കണിയാംപറ്റ, പൂതാടി പഞ്ചായത്തുകൾ, പടിഞ്ഞാറ്: വെള്ളമുണ്ട, എടവക പഞ്ചായത്തുകൾ എന്നിവയാണ്.
ഭൂമിശസ്ത്രപരമായി വയനാട് ജില്ലയുടെ മധ്യഭാഗത്ത് സ്ഥിതിചെയ്യുന്ന പഞ്ചായത്താണ്‌ പനമരം സുൽത്താൻ ബത്തേരിയിൽ നിന്ന് 19 കി.
മി. മാനന്തവാടിയിൽ നിന്ന് 15 കി.
മി. അകലത്തിലാണ് കിടക്കുന്നത്.
സാക്ഷരത 78.05% ആണ്‌.
പനമരത്തിനടുത്ത് പഴശ്ശിരാജാവിന്റെ ഒരു കോട്ട സ്ഥിതി ചെയ്യുന്നുണ്ട്.
കിഴക്ക് ഭാഗത്തായി 5 കി.
മി അകലെ കായക്കുന്ന്ൽ നശിച്ച് പോയ ജൈനക്ഷേത്രങ്ങൾ ഉണ്ട്.
കബനി നദി ടൗണിനു സമീപത്തു കൂടി കിഴക്കോട്ട്‌ ഒഴുകുന്നു.
ഇതിന്റെ തീരത്താണ്‌ പ്രശസ്തമായ പനമരം കൊറ്റില്ലം സ്ഥിതി ചെയ്യുന്നത്‌.
രണ്ടായിരത്തിപതിനൊന്നിലെ  ഭാരതീയ സെൻസസ് പ്രകാരം പനമരത്ത് 2916 കുടുംബങ്ങളിലായി  6219 പുരുഷന്മാരും 6464 സ്ത്രീകളും ഉൾപ്പെടെ 12683 ആണ് ജനസംഖ്യ.
ഇതിൽ 1512 പേർ ആറു വയസിനു താഴെയുള്ള കുട്ടികളാണ്.
1039 ആണ് സ്ത്രീ പുരുഷ അനുപാതം.
അവലംബം Panamaram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പനമുക്കമ്പിള്ളി ശ്രീധർമ്മശാസ്താ ക്ഷേത്രം
തൃശ്ശൂരിൽ സ്ഥിതി ചെയ്യുന്ന ഒരു ധർമ്മശാസ്താ ക്ഷേത്രമാണ് പനമുക്കമ്പിള്ളി ശ്രീധർമ്മശാസ്താ ക്ഷേത്രം .
ഈ ക്ഷേത്രത്തിന് 2500 വർഷത്തെ പഴക്കമുണ്ടെന്നു പറയപ്പെടുന്നു.
ഒരു കൈയ്യിൽ അമൃതും പിടിച്ച് പത്മാസനത്തിലിരുന്നു ധ്യാനിക്കുന്ന അപൂർവ രൂപത്തിലാണ് പ്രതിഷ്ഠ.
കോട്ടയത്തു നിന്നും തൃശ്ശൂരിലേക്ക് കുടിയേറിയ തെക്കേമഠം സ്വാമിയാർ കിഴക്കുമ്പാട്ടുകരയിൽ ക്ഷേത്രം പണിയുകയും കൂടെ കൊണ്ടുവന്ന വിഗ്രഹം അവിടെ പ്രതിഷ്ഠിക്കുകയും ചെയ്തു.
പ്ന്നീട് തെരെഞ്ഞെടുത്ത ഭരണസമിതിക്ക് അധികാരം കൈമാരിയെന്നും കരുതുന്നു.
വിഘ്നേശ്വരനും വനദുർഗയുമാണ് മറ്റു പ്രതിഷ്ഠകൾ.
തൃശ്ശൂർ പൂരത്തിന് കാലത്ത് 7 മണിക്ക് മൂന്നാനകളും പഞ്ചവാദ്യവും നാദസ്വരവും കിഴക്കേകോട്ടവഴി പാറമേക്കാവിലെത്തുകയും പിന്നെ വടക്കുംനാഥന്റെ കിഴക്കേ ഗോപുരം വഴി കടന്നു് തെക്കേ ഗോപുരം വഴി പുറത്തുകടക്കും.
രാത്രിയും ഇത് ആവർത്തിക്കും.
നവരാത്രിപൂജ, ശാസ്താവിളക്ക്, പ്രതിഷ്ഠാദിനം എന്നിവയാണ് മറ്റു വിശേഷങ്ങൾ.
പേയാട്
കേരള തലസ്ഥാനമായ തിരുവനന്തപുരം നഗരത്തിന് കിഴക്കുഭാഗത്ത് നഗരത്തോട് ചേർന്നുകിടക്കുന്ന ഒരു പ്രദേശമാണ് പേയാട് .
തിരുവനന്തപുരം - കാട്ടാക്കട പാതയിൽ തിരുവനന്തപുരം നഗരകേന്ദ്രത്തിൽ നിന്ന് 9 കിലോമീറ്റർ കിഴക്കുമാറി ഈ പ്രദേശം സ്ഥിതി ചെയ്യുന്നു.
തിരുവനന്തപുരം ജില്ലയിലെ പ്രധാന നദിയായ കരമന നദിയുടെ തീരത്താണ് പേയാട് പ്രദേശം സ്ഥിതി ചെയ്യുന്നത്.
പേയാടിനേയും തിരുവന്തപുരം നഗരത്തേയും ബന്ധിപ്പിക്കുന്ന കരമന നദിയിലെ ഒരു നൂറ്റാണ്ടിലേറെ പഴക്കമുള്ള പാലമാണ് കുണ്ടമൺകടവ് പാലം.
തിരുവനന്തപുരം നഗരവുമായുള്ള സാമീപ്യമാണ് ഈ സ്ഥലത്തിന്റെ പ്രത്യേകത.
പേയാട് പ്രധാന കവലയിൽ  നിന്നും തിരുവനന്തപുരം സെൻട്രൽ റെയിൽവേ സ്റ്റേഷനിലേക്ക് കഷ്ടിച്ച് 9 കിലോമീറ്ററും തിരുവനന്തപുരം വിമാനത്താവളത്തിലേക്ക് 13 കിലോമീറ്ററും മാത്രമാണ് അകലമുള്ളത്.
കൂടാതെ സംസ്ഥാന ഭരണസിരാകേന്ദ്രമായ സെക്രട്ടേറിയറ്റിലേക്ക് 9 കിലോമീറ്ററും സംസ്ഥാന ഗവർണറുടെ കാര്യാലയമായ രാജ്ഭവനിലേക്ക് 8 കിലോമീറ്ററും മാത്രമാണ് അകലം.
തിരുവനന്തപുരത്തെ ഐ.ടി. ഹബ്ബായ ടെക്നോപാർക്കിലേക്ക് 22 കിലോമീറ്ററും നിർദ്ദിഷ്ട വിഴിഞ്ഞം അന്താരാഷ്ട്ര തുറമുഖത്തിലേക്ക് 22 കിലോമീറ്ററും അകലമുണ്ട്.
വിളപ്പിൽ ഗ്രാമപഞ്ചായത്തിന്റെ ആസ്ഥാന കാര്യലയം സ്ഥിതി ചെയ്യുന്നത് പേയാട് കവലയിലാണ്  പേയാട് പ്രദേശത്തിന്റെ പകുതി ഭാഗം വിളപ്പിൽ ഗ്രാമപഞ്ചായത്തിലും നല്ലൊരു ഭാഗം വിളവൂർക്കൽ പഞ്ചായത്തിലും കുറച്ചു ഭാഗം മലയീൻകീഴ് ഗ്രാമപഞ്ചായത്തിലുമായാണ് സ്ഥിതി ചെയ്യുന്നത്.
തിരുവനന്തപുരം - കാട്ടാക്കട - നെയ്യാർ‍‍‍‍ഡാം റൂട്ടിലെ ഒരു പ്രധാന വ്യാപാര കേന്ദ്രമാണ് പേയാട് ജംങ്ഷൻ.
നിരവധി വ്യപാരസ്ഥാപനങ്ങൾ സ്ഥിതിചെയ്യുന്ന തിരക്കേറിയ ഒരു കവലയാണ് പേയാട്.
പേയാട് കവല വഴി തിരുവനന്തപുരം ഭാഗത്തേക്കും കാട്ടാക്കട ഭാഗത്തേക്കും നിരന്തരം പൊതുഗതാഗതസംവിധാനമുണ്ട്.
ഇതു കൂടാതെ തിരുവനന്തപുരം ജില്ലയിലെ കിഴക്കൻ പ്രദേശങ്ങളായ വെള്ളനാട്, ആര്യനാട്, നെയ്യാറ്റിൻകര, വെള്ളറട എന്നിവിടങ്ങളിലേക്കും പേയാടുവഴി പൊതു ഗതാഗത സൗകര്യമുണ്ട്.
കുണ്ടമൺകടവ്, കുരിശ്ശുമുട്ടം, പനങ്ങാട്, ആലന്തറക്കോണം, കാരാംകോട്ടുകോണം, പിടാരം, ചിറക്കോണം, കുന്നിൻമുകൾ, തച്ചോട്ടുകാവ്,  മഞ്ചാടി, മുക്കംപാലമൂട്, ഭജനമഠം, പ്ലാവറക്കോണം, ചെറുകോട്, അലകുന്നം, കാട്ടുവിള, മിണ്ണംകോട്, കല്ലുവരമ്പ്, കൊല്ലംകോണം, വിട്ടിയം, അലേറ്റി, അരുവിപ്പുറം, ചെറുപാറ, ചീലപ്പാറ, അമ്പൻകോട്, പിറയിൽ, തിരുനെല്ലിയൂർ തുടങ്ങിയ നിരവധി ചെറു ദേശങ്ങൾ ചേർന്നതാണ് പേയാട് ദേശം.
പേയാട് ദേശത്തിന്റെ പ്രാന്ത പ്രദേശങ്ങളാണ് പുളിയറക്കോണം, വിളപ്പിൽശാല, മൂങ്ങോട്, പെരുകാവ് എന്നീ സ്ഥലങ്ങൾ.
പേയാട് ജംങ്ഷനിൽ എസ്. പി. സിനിമാസ് എന്ന ഒരു എ ക്ലാസ്സ് റിലീസിങ്ങ് സിനിമാ തീയേറ്ററും കൺവെൻഷൻ സെന്ററുമുണ്ട്.
പേയാട് പ്രദേശം കാട്ടാക്കട നിയമസഭാ നിയോജകമണ്ഡലത്തിലും ആറ്റിങ്ങൽ പാർലമെന്റ് മണ്ഡലത്തിലുമാണ് ഉൾപ്പെടുന്നത്.
പേയാട്  ദേശം ഉൾപ്പെടുന്ന താലൂക്ക്  കാട്ടാക്കടയാണ്.
വാഹന രജിസ്ട്രേഷൻ നം.
KL-74, KL-20, KL-01
മതം :- പ്രധാനമായും ഹിന്ദു, ക്രിസ്ത്യൻ, മുസ്ലീം വിഭാഗത്തിൽപ്പെട്ട ജനങ്ങൾ വസിക്കുന്ന പ്രദേശമാണ് പേയാട്.
പേയാട് ഉജ്ജയിനി അമ്മൻ കോവിൽ, തച്ചോട്ടുകാവ് ശ്രീധർമ്മ ശാസ്താ ക്ഷേത്രം, പിറയിൽ ശ്രീധർമ്മ ശാസ്താ ക്ഷേത്രം, കുണ്ടമൺഭാഗം ശ്രീ ഭദ്രകാളി ക്ഷേത്രം, പേയാട് വേണുഗോപാല ക്ഷേത്രം എന്നിവയാണ് പ്രധാനപ്പെട്ട ഹിന്ദു ആരാധനാലയങ്ങൾ.
പേയാട് സെന്റ് സേവിയേഴ്സ് കാത്തലിക് ചർച്ച്, പേയാട് സി.എസ്.ഐ ചർച്ച് എന്നിവയാണ് പ്രധാന ക്രിസ്ത്യൻ ആരാധനാലയങ്ങൾ.
പേയാട് മുസ്ലിം ജമാ അത്ത് ആണ് പ്രധാന ഇസ്ലാം മത ആരാധനാലയം.
വിദ്യാഭ്യാസം: -  എ.പി.ജെ അബ്ദുൾകലാം സാങ്കേതിക സർവ്വകലാശാലയുടെ ആസ്ഥാനവും പ്രധാന ക്യാംപസും പേയാടുനിന്നും 5 കി.
മാറി നെടുങ്കുഴി എന്ന സ്ഥലത്തിനു സമീപമാണ് പ്രവർത്തനസജ്ജമായിക്കൊണ്ടിരിക്കുന്നത്.
പേയാട് സെന്റ് സേവിയേഴ്സ് ഹയർസെക്കന്ററി സ്കൂൾ സർക്കാർ എയ്ഡഡ് മേഖലയിൽ പ്രവർത്തിക്കുന്ന ഈ പ്രദേശത്തെ ഒരു പ്രധാന വിദ്യാഭ്യാസ സ്ഥാപനമാണ്.
ഇതൂ കൂടാതെ നൂറ്റമ്പത് വർഷം പഴക്കമുള്ള പേയാട്-വിളപ്പിൽ എൽ.പി.എസ്, അലേറ്റിയിൽ സ്ഥിതി ചെയ്യുന്ന തുരുത്തുമ്മൂല ഗവ.
എൽ.പി.എസ്, മഞ്ചാടിയിൽ സ്ഥിതിചെയ്യുന്ന ഈഴക്കോണം, എൽ.പി.എസ് എന്നിവയും സർക്കാർ/എയ്ഡഡ് മേഖലയിലെ സ്കൂളുകളാണ്.
കണ്ണശ മിഷൻ സ്കൂൾ, ശാന്തിനികേതൻ സ്കൂൾ, കാർമ്മൽ സ്കൂൾ, ഗ്രീൻ വാലി അന്താരാഷ്ട്ര സ്കൂൾ എന്നിവ സ്വകാര്യമേഖലയിലെ സർക്കാർ അംഗീകാരമുള്ള സ്കൂളുകളാണ്.
റോഡുകൾ :- തിരുവനന്തപുരം-കാട്ടാക്കട-നെയ്യാർഡാം റോഡ് കടന്നുപോകുന്നത് പേയാട്  പ്രധാന കവല വഴിയാണ്.
ഇതുകൂടാതെ പേയാടു നിന്നും വിളപ്പിൽശാല-മുളയറ-ഉറിയാക്കോട് വഴി വെള്ളനാടിലേക്ക് ഒരു പ്രധാന റോ‍ഡുണ്ട്.
പേയാടു നിന്നും വിളപ്പിൽശാല-മലപ്പനംകോട്- കട്ടക്കോട് വഴിയും കാട്ടാക്കടയിലേക്കു പോകാൻ പാതയുണ്ട്.
ഇതു കൂടാതെ പേയാട് പുളിയറക്കോണം റോഡ്, പേയാട് - അരുവിപ്പുറം റോ‍ഡ്, പള്ളിമുക്ക് പിറയിൽ റോ‍ഡ്, ചന്തമുക്ക്-പിടാരം റോഡ്, തച്ചോട്ടുകാവ്-മൂങ്ങോട് റോഡ് തുടങ്ങിയവയും പേയാട് പ്രദേശത്തെ പ്രധാന പാതകളാണ്.
പേയാടിനേയും വട്ടിയൂർക്കാവ് കുലശേഖരത്തേയും ബന്ധിപ്പിച്ച് കോവിൽക്കടവിൽ ഒരു പാലം നിർമ്മാമം പുരോഗമിക്കുന്നു.
ഇത് പൂർത്തിയാകുന്നതോടെ പേയാടിന് തിരുവനന്തപുരം നഗരത്തിലേക്ക് മറ്റൊരു പ്രവേശനകവാടവും കൂടിയുണ്ടാകും.
സർക്കാർ സ്ഥാപനങ്ങൾ :- വിളപ്പിൽ ഗ്രാമപഞ്ചായത്ത് കാര്യാലയം, വിളപ്പിൽ വില്ലേജ് ഓഫീസ്, വിളപ്പിൽ കൃഷി ഭവൻ, പേയാട് കെ.എസ്.ഇ.
ബി. അസിസ്റ്റന്റ് എക്സിക്യൂട്ടീവ് എൻജിനീയറുടെ കാര്യലയം തൂടങ്ങിയവ സ്ഥിതിചെയ്യുന്നത് പേയാടാണ്.
കേരള സംസ്ഥാന വൈദ്യുതി ബോർഡിന്റെ 33 കെ.വി. സബ്സ്റ്റേഷൻ പേയാട് ചീലപ്പാറയിൽ പ്രവർത്തിക്കുന്നുണ്ട്.
ധനകാര്യ സ്ഥാപനങ്ങൾ :-  സ്റ്റേറ്റ് ബാങ്ക് ഓഫ് ഇന്ത്യ (പഴയ സ്റ്റേറ്റ് ബാങ്ക് ഓഫ്  ട്രാവൻകൂർ), സ്റ്റേറ്റ് ബാങ്ക് ഓഫ് ഇന്ത്യ(ഇപ്പോൾ തച്ചോട്ടുകാവ് ശാഖ എന്ന പേരിൽ), ഫെഡറൽ ബാങ്ക്, ഇന്ത്യൻ ഓവർസീസ് ബാങ്ക് (വിളവൂർക്കൽ ശാഖ), കനറ ബാങ്ക് എന്നീ ബാങ്കുകൾക്ക് പേയാട് ശാഖയുണ്ട്.
കേരള സ്റ്റേറ്റ് ഫിനാൻഷ്യൽ എന്റർപ്രൈസസിനും തിരുവനന്തപുരം ജില്ലാ സഹകരണ ബാങ്കിനും പേയാട് ശാഖകളുണ്ട്.
ഇതുകൂടാതെ വിളപ്പിൽ സർവ്വീസ് കോ ഓപ്പറേറ്റീവ് ബാങ്കിന്റെ ആസ്ഥാനവും പ്രധാന ബ്രാഞ്ചും പ്രവർത്തിക്കുന്നത് പേയാട് പ്രധാന കവലയിലാണ്.
ആകർഷണങ്ങൾ :- വിളപ്പിൽ പഞ്ചായത്തിലെ ഒരു പ്രധാന ടൂറിസ്റ്റ് കേന്ദ്രമായ ശാസ്താംപാറ പേയാടു നിന്നും 5 കിലോമീറ്റർ കിഴക്കുഭാഗത്താണ് സ്ഥിതിചെയ്യുന്നത്.
പേയാടു നിന്നും തച്ചോട്ടുകാവ്-മൂങ്ങോട്-മണലി വഴി ശാസ്താംപാറയിലെത്താം.
കൂടാതെ പേയാടു നിന്നും 2 കിലോമീറ്റർ  വടക്കുമാറി കരമനയാറിന്റെ തീരത്തുള്ള അരുവിപ്പുറം എന്ന സ്ഥലം ഒരു പ്രകൃതിരമണീയമാണ്.
അടുത്തകാലത്ത് സഞ്ചാരികളെ ആകർഷിക്കുന്ന വളരെ പ്രകൃതി രമണീയമായ കടമ്പുപാറ എന്ന പ്രദേശം പേയാടു നിന്നും 7 കിലോമീറ്റർ കിഴക്കുമാറി വിളപ്പിൽശാല ചെറുകോട് എന്ന സ്ഥലത്തിനടുത്താണ്.
പേനക്കാക്ക ഇംഗ്ലീഷ് വിലാസം https://ml.wikipedia.org/wiki/House_Crow
കാക്കകളിലെ ഒരു തരമാണ് പേനക്കാക്ക .
ഇംഗ്ലീഷ് : House Crow.
വീട്ടുകാക്ക, കൊളംബോ കാക്ക, കാവതിക്കാക്ക എന്നീ പേരുകളിലും അറിയപ്പെടുന്നു.
ഏഷ്യയിലാണ് ഇവ വ്യാപകമായി കാണപ്പെടുന്നത്.
40 സെന്റീമീറ്റർ നീളമുള്ള ഇത് വലിപ്പത്തിന്റെ കാര്യത്തിൽ ജാക്ക്‌ഡോ , കാരിയൺ കാക്ക എന്നിവയുടെ ഇടയിലാണ്.
എന്നാൽ ഇവയേക്കാൾ വളരെയേറെ മെലിഞ്ഞതാണ് പേനക്കാക്ക.
നെറ്റി, തലയുടെ മുകൾഭാഗം, തൊണ്ട, നെഞ്ചിന്റെ മുകൾഭാഗം എന്നിവ തിളങ്ങുന്ന കറുത്തനിറമുള്ളതും കഴുത്തും നെഞ്ചും ചാര നിറമുള്ളതും ചിറകുകളും വാലും കാലുകളും കറുത്ത നിറമുള്ളതുമാണ്.
നിറത്തിലും കൊക്കിന്റെ വലിപ്പത്തിലും പ്രാദേശികമായ വ്യത്യാസങ്ങൾ കാണപ്പെടുന്നു.
House crow photo Eudynamys scolopaceus + Corvus splendens
കേരളത്തിൽ കാണപ്പെടുന്ന രണ്ട് തരം കാക്കകളിൽ ഒന്നാണ് പേനക്കാക്ക.
ബലിക്കാക്കയാണ് മറ്റേത്.
ദിവസവും കുളിക്കുന്ന സ്വഭാവമുള്ള പക്ഷികളാണ് പേനക്കാക്കകൾ.
സന്ധ്യാസമയങ്ങളിൽ കൂട്ടമായെത്തിയാണ് ഇവ കുളിക്കാനെത്തുന്നത്.
കായൽ , കുളം , പുഴ തുടങ്ങിയ ജലശേഖരങ്ങളിലാണ് ഇവ സമൂഹസ്നാനത്തിനെത്താറുള്ളത്.
പത്തു മിനിറ്റുവരെ നീണ്ടുനിൽക്കുന്ന കുളി കഴിഞ്ഞാൽ കുളക്കടവിൽ വെച്ചു തന്നെ കൊക്കുകൾ കൊണ്ട് ചിറകുകൾ ചീകി വൃത്തിയാക്കാറുണ്ട്.
അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ പക്ഷിക്കൂട്: ഒരു പഠനം-പി.
പേനക്കാവ് ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
ഗതികിട്ടാതെ അലയുന്ന ആത്മാവിനെ കുടിയിരുത്തിയിട്ടുള്ള ഇടമാണ്‌ പേനക്കാവ്‌ .
ഗതി കിട്ടാതെ അലയുന്ന ആത്മാവിനെയാണ് പേന എന്നു വിശേഷിപ്പിക്കുന്നത്.
മരിച്ചയാളുടെ സങ്കല്‌പത്തിലുള്ള കോലത്തെ പേനത്തിറ എന്നാണ് വിളിക്കുന്നത്.
പുലയർ , പറയർ , കരിമ്പാലർ എന്നിവിർക്കിടയിൽ ഈ ആരാധനാസമ്പ്രദായം നിലനിൽക്കുന്നു.
വെടിവഴിപാടാണ്‌ പേനക്കാവുകളിലെ പ്രധാന വഴിപാട്‌.
ഇതുമായി ബന്ധപ്പെട്ട്‌ നിലവിലുള്ള മന്ത്രവാദപ്പാട്ട് പേനപ്പാട്ട്‌ എന്നറിയപ്പെടുന്നു.
ഉത്തരകേരളത്തിലെ മലയർ, പുലയർ, പുള്ളുവർ, പണിയർ എന്നിവർക്കിടയിലാണ്‌ ഇതുള്ളത്‌.
കരുവാൾ, പിള്ളതീനി, തീയരിമാല, അസുരമഹാകാളി, നീർക്കണ്ണി, വെറ്റിലപ്പുളവൻ, കുട്ടിച്ചാത്തൻ, വീരൻ, ഗുളികൻ, ചാമുണ്ഡി തുടങ്ങിയവരെക്കുറിക്ക് മലയരുടെ പേനപ്പാട്ടിൽ സൂചനയുണ്ട്.
ഒരാൾ മരിച്ചാൽ പരേതാത്മാവിന്‌ വീതിയുണ്ടാവാനായി മൂന്നാംനാൾ പേനപ്പാട്ട്‌ പാടണമെന്ന്‌ പണിയർക്കിടയിൽ ഒരു ആചാരം നിലനിൽക്കുന്നുണ്ട്.
ഐതിഹ്യം/വിശ്വാസം
ഗതി കിട്ടാതെ അലയുന്ന ആത്മാവായ പേന ചില മനുഷ്യരിലേക്ക്‌ ആവേശിക്കുകയും അപ്പോൾ അവർ നിലത്തുവീണുരുളുകയും പുലമ്പുകയും ചെയ്യും എന്നു വിശ്വസിക്കുന്നു.
പ്രസ്തുത ആത്മാവിന്‌ മോക്ഷം ലഭിക്കാനുള്ള കർമ്മങ്ങൾ നടത്താൻ ബന്ധുമിത്രാദികളെ ഓർമ്മപ്പെടുത്തുകയാണ് ഈ പ്രവേശനത്തിന്റെ ലക്ഷ്യം.
ആ ആത്മാവിന്‌ മോക്ഷം ലഭിക്കാനായി പേനയെ പ്രതിമകളിൽ ആവാഹിച്ച്‌ പുണ്യക്ഷേത്രങ്ങളിലോ പുണ്യതീർത്ഥങ്ങളിലോ സമർപ്പിക്കണമെന്നാണ് വിശ്വാസം.
കോഴിക്കോട്‌ ജില്ലയിലെ തിരുവമ്പാടി എസ്‌റ്റേറ്റിലുള്ള വാപ്പാട്ട്‌ പേനക്കാവാണ്‌ കേരളത്തിലെ പ്രസിദ്ധമായ പേനക്കാവ്.
കുംഭമാസം 28-ആം തിയതിയാണ് ഇവിടെ ഉത്സവം നടക്കുന്നത്‌.
നാഗാളി (നാഗരാജാവ്‌), കരിയോൻ, ഭഗവതി, ഗുരുക്കന്മാർ (പേന), മുത്തപ്പൻ, കിരാതശിവൻ, വടക്കേനടദേവി (പാർവതി), ഗുളികൻ, മലവില്ലി എന്നിവരെയാണ്‌ ഇവിടെ പൂജിക്കുന്നത്.
ഈ പേനക്കാവിലെ കൂറ്റൻകാഞ്ഞിരമരത്തിലെ ഇലകൾ ഉത്സവനാളുകളിൽ മധുരിക്കുമത്രെ.
പേനക്കണ്ടൽ ഇംഗ്ലീഷ് വിലാസം https://ml.wikipedia.org/wiki/Bruguiera_gymnorhiza
റൈസോഫൊറേസിയ കുടുംബത്തിൽ ഉൾപ്പെടുന്ന 10 മീറ്റർ വരെ ഉയരമുള്ള ഒരു ചെറിയ കണ്ടൽ മരമാണ് പേനക്കണ്ടൽ .
സമുദ്രതീരങ്ങളിലെ കണ്ടൽ ചതുപ്പുകളിൽ ഇവ ധാരാളമായി കാണപ്പെടുന്നു.
ഇതിന്റെ പുറംതൊലി പരുക്കനും, ചുവപ്പുകലർന്ന തവിട്ട് നിറവുമാണ്.
ഈ വൃക്ഷത്തിന്റെ തായ്‌ത്തടിയിൽ നിന്നും ചെറിയ ഊന്ന് വേരുകൾ പുറപ്പെടുന്നു.
മഞ്ഞകലർന്ന വെള്ളനിറlത്തിലുള്ള പൂക്കൾ പിന്നീട് പിങ്കും തവിട്ടും നിറമായി മാറുന്നു.
പുഷ്പദളങ്ങൾ ദൃഢവും മെലിഞ്ഞ് നീണ്ടതും അഗ്രം കൂർത്തതുമാണ്.
കതിർ രൂപത്തിലുള്ള കായ്കൾ പാകമാകുമ്പോൾ താഴെ വീഴുകയും ചെളിയിലോ മണ്ണിലോ തറഞ്ഞുനിൽക്കുകയും അതിവേഗം വേരുകളെ മുളപ്പിക്കുകയും ചെയ്യുന്നു.
പേനക്കണ്ടലിന്റെ പൂവ് അവലംബം പുറത്തേക്കുള്ള കണ്ണികൾ ധാരാളം വിവരങ്ങൾ http://www.iucnredlist.org/details/178803/0 http://www.taiwan.gov.tw/ct.asp?xItem=47457 CtNode=2623 mp=1012 Archived 2016-03-04 at the Wayback Machine .
http://www.mangrove.at/bruguiera-gymnorhiza_orientalische-mangrove.html http://umramap.cirad.fr/amap2/logiciels_amap/Mangrove_web/especes/b/brugy/brugy.html%5Bപ്രവർത്തിക്കാത്ത+കണ്ണി%5D വിക്കിസ്പീഷിസിൽ Bruguiera gymnorhiza എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Bruguiera gymnorhiza എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പേപ്പർ വാസ്പ് Paper wasp Paper wasp
Paper wasps ( Polistes major ) at the P.B. County SWA Greenway Trail പേപ്പർ പല്ലിയുടെ വളർച്ചയുടെ ഘട്ടങ്ങൾ
ഒരിനം കടന്നലുകളാണ് പേപ്പർ വാസ്പ്.
ഉണങ്ങിയ തടിയിൽ നിന്നും ചെടിയുടെ തണ്ടിൽ നിന്നും നാരുകൾ ശേഖരിക്കുകയും അവ ഉമിനീരുമായി കലർത്തി ചാരനിറമോ തവിട്ടുനിറമോ ആയ കടലാസ് സദൃശമായ വസ്തുക്കളാൽ കൂടുകൾ നിർമ്മിക്കാൻ ഉപയോഗിക്കുന്നതിനാലാണ് ഇവ പേപ്പർ കടന്നലുകൾ എന്നറിയപ്പെടുന്നത്.
ചിലതരം പേപ്പർ കടന്നലുകളെ, അവയുടെ കൂടുകളുടെ വ്യതിരിക്തമായ രൂപകൽപ്പന കാരണം, ചിലപ്പോൾ കുട കടന്നലുകൾ എന്നും വിളിക്കാറുണ്ട്.
"പേപ്പർ വാസ്പ്സ്" എന്ന പേര് സാധാരണയായി വെസ്പിഡ് ഉപകുടുംബമായ പോളിസ്റ്റിനയിലെ അംഗങ്ങളെ സൂചിപ്പിക്കുന്നു, എന്നിരുന്നാലും അതിൽ പലപ്പോഴും ഉപകുടുംബങ്ങളായ വെസ്പിനേ ( ഹോർനെറ്റുകളും യെല്ലോജാക്കറ്റുകളും ) സ്റ്റെനോഗാസ്ട്രിനേയും ഉൾപ്പെടുന്നു.
വടക്കേ അമേരിക്കയിൽ ഇരുപത്തിരണ്ട് ഇനം പോളിസ്റ്റെസ് പേപ്പർ കടന്നലുകളെ തിരിച്ചറിഞ്ഞിട്ടുണ്ട്, ലോകമെമ്പാടും ഏകദേശം 300 സ്പീഷീസുകളേയും തിരിച്ചറിഞ്ഞിട്ടുണ്ട്.
യൂറോപ്പിലെ ഏറ്റവും സാധാരണമായ പേപ്പർ വാസ്പ്സ് പോളിസ്റ്റെസ് ഡൊമിനുലയാണ് .
ലോകമെമ്പാടുമുള്ള യഥാർത്ഥ പേപ്പർ കടന്നലുകളുടെ എണ്ണം ഏകദേശം 1100 ഇനങ്ങളാണ്, അതിൽ പകുതിയും നിയോട്രോപിക്സിൽ കാണാം.
കൂടുകൾ കാലിഫോർണിയയിലെ ഒരു വലിയ നെസ്റ്റിന്റെ ഭാഗത്ത് പോളിസ്റ്റെസ് ഡോമിനുല
ഒട്ടുമിക്ക യഥാർത്ഥ കടലാസ് കടന്നലുകളുടെയും കൂടുകൾ, കുഞ്ഞുങ്ങളെ വളർത്തുന്നതിനുള്ള കോശങ്ങളുള്ള തുറന്ന അറകളുള്ളവയാണ്.
ഒരു ശാഖയിലോ മറ്റ് ഘടനയിലോ കൂടു ഘടിപ്പിക്കുന്നു.
കടലാസ് കടന്നലുകൾ ഉറുമ്പുകളെ തുരത്തുന്ന ഒരു രാസവസ്തു സ്രവിക്കുന്നു, അവ മുട്ടകളേയും കുഞ്ഞുങ്ങളേയും സംരക്ഷിക്കാൻ ഇതുപകരിക്കുന്നു.
വെസ്പിഡേ കുടുംബത്തിലെ ഒട്ടുമിക്ക കടന്നലുകളും പേപ്പറിൽ നിന്ന് കൂടുണ്ടാക്കുന്നു, എന്നാൽ ലിയോസ്റ്റെനോഗാസ്റ്റർ ഫ്‌ളാവോലിനേറ്റ പോലുള്ള ചില സ്റ്റെനോഗാസ്‌ട്രിൻ ഇനങ്ങൾ ചെളി ഉപയോഗിക്കുന്നു.
വീടിൻറെ കൂരകൾ, മരത്തിന്റെ ശിഖരങ്ങൾ പഴയ തുണിത്തരങ്ങൾ എന്നിവ പോലുള്ള കേന്ദ്രങ്ങളിൽ കൂടുകൾ കാണാം.
റൊപാലിഡിയ റൊമാണ്ടി പോലുള്ള ചില സ്പീഷീസുകൾ എവിടെയാണ് കൂടുണ്ടാക്കുന്നത് എന്നതിനെ ആശ്രയിച്ച് അവയുടെ കൂട് നിർമ്മാണരീതിയിൽ വ്യത്യാസമുണ്ടാകും.
ചില ഇനം പോളിസ്റ്റുകൾ പരാന്നഭോജികളാണ് .
അവർക്ക് സ്വന്തം കൂടുകൾ നിർമ്മിക്കാനുള്ള കഴിവില്ല.
തങ്ങളുടെ കുഞ്ഞുങ്ങളെ വളർത്താൻ അവർ ആതിഥേയരുടെ കൂടുകളെ ആശ്രയിക്കുന്നു.
(ഉദാ. വെസ്പുല ഓസ്ട്രിയാക്ക ).
പോളിസ്റ്റൈൻ പേപ്പർ കടന്നലുകൾ തങ്ങൾക്കോ കൂടുകൾക്കോ ഭീഷണിയുണ്ടെങ്കിൽ മാത്രമേ ആക്രമിക്കൂ.
അവയുടെ കുത്തുകൾ വളരെ വേദനാജനകവും -(എല്ലാ വിഷ ജന്തുക്കളെയും പോലെ)- ചില വ്യക്തികളിൽ മാരകമായ അനാഫൈലക്റ്റിക് പ്രതികരണത്തിന് കാരണമാകുന്നവയുമായിരിക്കും.
യൂറോപ്യൻ പേപ്പർ കടന്നലുകളിൽ ( പോളിസ്റ്റെസ് ഡൊമിനുല ) നടത്തിയ ഒരു പഠനത്തിൽ,  കൂടുതൽ വിഷമുള്ളതാണെന്ന് നിഗമനമുണ്ട്.
അവയ്ക്ക് വലിയ വിഷ ഗ്രന്ഥികളുണ്ട്, മാത്രമല്ല കൂടിനെ ഭീഷണിപ്പെടുത്തുന്ന ജീവജാലങ്ങൾക്ക് ശക്തമായ മുന്നറിയിപ്പ് സിഗ്നൽ നൽകുന്നവയുമാണ്.
ഒരു സ്പൈഡർ ലില്ലി ഇലയിൽ പേപ്പർ വാസ്പ്.
മിക്ക കടലാസ് കടന്നലുകളും  അവയുടെ സ്വാഭാവിക ആവാസ വ്യവസ്ഥയിൽ പ്രയോജനകരമാണ്.
അവ, പ്രകൃതിദത്ത ജൈവ നിയന്ത്രണത്തിൽ വളരെ പ്രധാനമാണ്.
കടലാസ് കടന്നലുകൾ കാറ്റർപില്ലറുകൾ , ഈച്ചകൾ , വണ്ട് ലാർവകൾ എന്നിവയുൾപ്പെടെയുള്ള മറ്റ് പ്രാണികളെയും തേനും ഭക്ഷിക്കുന്നു.